Publication: Magyar Közlöny
Issue: MK-2007-54 (Year: 2007, Number: 54)
Era: 2004-2010
Section: 
Paragraph Index: 905

9. CIKK Támogató intézkedések A felek megtesznek minden szükséges intézkedést a kombinált szállítás fejlődésének ösztönzése érdekében. Az ilyen intézkedések célja: – a kombinált fuvarozás felhasználók és feladók általi igénybevételének ösztönzése, – a kombinált fuvarozás versenyképességének javítása a közúti fuvarozással szemben, különösen a Közösség, illetve Albánia pénzügyi támogatásán keresztül, saját jogszabályaikkal összhangban, – a kombinált fuvarozás nagy távolságok esetében való alkalmazásának ösztönzése, valamint különösen a csereszekrények, konténerek és általában a kíséret nélküli fuvarozás használatának előmozdítása, 2007/54/II. szám – a kombinált fuvarozás gyorsaságának és megbízhatóságának javítása, és különösen: – a konvojok gyakoriságának a feladók és a felhasználók igényeivel összhangban történő növelése, – a várakozási idő csökkentése a terminálokon, és a terminálok hatékonyságának növelése, – a megközelítésre szolgáló útvonalakon valamennyi akadály megfelelő módon történő eltávolítása, a kombinált fuvarozáshoz való hozzáférés javítása érdekében, – a különleges eszközök tömegének, méreteinek és műszaki jellemzőinek szükség szerinti összehangolása, különösen az űrszelvények szükséges kompatibilitásának biztosítása érdekében, valamint az ilyen eszközök rendeléséhez és üzembe helyezéséhez szükséges, a forgalom szintjéhez igazodó összehangolt intézkedések meghozatala céljából, – és általában minden egyéb szükséges intézkedés meghozatala.

Source: https://magyarkozlony.hu/hivatalos-lapok/5f2a0cd161bd35695edd8328e4e86aaae19885b6/dokumentumok/67a14eeb576c5d76195a97127917ae00aaca6117/letoltes